text: B68, HB og Víkingur sigraðu
text: #000001
text: Liðið hjá Jákup á Borg vann lyklasigur, og tað sær tyngri út hjá AB nú. Víkingur vendi tí í seinna hálvleiki móti 07 Vestur - HB vísti til tíðir flott spæl í Hólmanum og er nú eitt stig aftanfyri KÍ.
text: #000002
text: Tríggir dystir í 8. umfari í Betrideildini eru av.HB vísti seg væl fram í fyrra hálvleiki í Hólmanum. Liðið hjá Jákupi Martin Joensen spældi væl - við ferð og við yvirskoti - men teir hjá EB/Streymi kundu iðra seg um, at eitt persónligt mistak eftir fimm minuttir og ein deyðbóltsstøða kostaðu mál. Heimaliðið kom betri út eftir steðgin og skapti nakrar góðar støður - serliga var ein trífaldur málmøguleiki, har Teitur Gestsson fyrst bjargaði, síðani verjuleikari á strikuni, áðrenn bólturin til endans fór uppum HB-málið. Mikkel Dahl stongdi dystin løtu seinni við sínum seinna máli í dystinum - hetta var eftir gott kontra. HB jagstrar framvegis KÍ.
text: #000004
text: Jákup Martin Joensen kundi fegnast eftir sigur á gamla heimavøllinum (Myndir: Sverri Egholm)Sí fleiri myndir frá dystinum herVíkingur hevur nú væl og virðiliga staðfest sína støðu á 4. plássinum, men tað helt hart í Sørvági í dag, har teir úr Eysturkommunu ofta hava sítt baks. 07 Vestur legði seg á odda fimm minuttir fyri steðgin, tá Høgni Egilstoft sló til, men miðskeiðis í seinna hálvleiki fekk ungi bakkurin Signar á Brúnni sítt fyrsta mál í Betrideildini, og tveir minuttir seinni skoraði Arnbjørn Svensson sigursmálið.B68 vann annan dystin á rað og hevur nú níggju stig. Heimaliðið var greitt omaná fyri steðgin, og Ragnar Samuelsen skoraði í 10. minutti eftir gott upplegg frá Sebastian Lau Nielsen. AB kom nógv betri við eftir steðgin, men tað eru fleiri orsøkir til, at AB er botnlið - millum annað at mál mangla. Liðið hjá Henrik Larsen hevur nú seks stig upp til strikuna og hevur fingið lítið burturúr móti liðunum, ið teir kundu hugsast at kappast ímóti.Klokkan 18.30 verður bríkslað í gongd við Stóra - KÍ og ÍF spæla í annaðkvøld.8. umfar í BetrideildiniFríggjadagin 5. mai EB/Streymur - HB 0-3 (0-2)6' Mikkel Dahl (Áki Samuelsen) 0-124' Matthias Præst Nielsen 0-273' Mikkel Dahl (Mads Borchers) 0-307 Vestur - Víkingur 1-2 (1-0)40' Høgni Egilstoft Nielsen (Uros Stojanov) 1-067' Signar á Brúnni 1-169' Arnbjørn Svensson (Sølvi Vatnhamar) 1-2B68 - AB 1-0 (1-0)Ragnar Samuelsen (Sebastian Lau Nielsen) 1-018.30: TB - B36Í morgin, leygardagin 06.0518.00: KÍ - ÍFStøðan í Betrideildini 1. KÍ 21 stig *2. HB 20 stig 3. B36 15 stig * 4. Víkingur 14 stig 5. ÍF 9 stig *6. B68 9 stig 7. 07 Vestur 7 stig8. EB/Streymur 7 stig 9. TB 5 stig *10. AB 1 stig*Ein dyst færri
text: #000005
text: Brandur skoraði sítt fyrsta mál fyri Fredrikstad
text: #000012